E-1599/2014

Mál þetta höfðaði Ölgerðin Egill Skallagrímsson ehf., Grjóthálsi 7-11, Reykjavík, með stefnu birtri 30. apríl 2014 á hendur 36 ehf., og P-kk-þgf Þ-kk-þgf E-kk-þgf, báðum til heimilis að Klettási 13, Njarðvík. Málið var dómtekið að lokinni aðalmeðferð 26. maí sl.

Stefnandi krefst þess að stefndi 36 ehf. verði dæmdur til að greiða 5.173.704 krónur auk dráttarvaxta samkvæmt III. kafla laga nr. 38/2001 frá 6. júní 2013 til greiðsludags. Þá er þess krafist að stefndi P-kk-nf Þ-kk-nf E-kk-nf verði dæmdur til að greiða 5.000.000 króna af þeirri fjárhæð, óskipt með stefnda 36 ehf., með dráttarvöxtum á sama hátt. Stefnandi krefst þess að stefndu verði dæmdir til að greiða málskostnað óskipt.

Af hálfu stefnda 36 ehf. hefur ekki verið sótt þing.

Stefndi P-kk-nf Þ-kk-nf krefst þess að hann verði sýknaður af kröfum stefnanda. Þá krefst hann málskostnaðar.

Stefndi P-kk-nf Þ-kk-nf krafðist frávísunar í greinargerð, en þeirri kröfu var hafnað með úrskurði 6. febrúar sl.

Stefnandi byggir mál sitt á því að stefndi 36 ehf. hafi keypt af honum matar- og drykkjarvörur og hafi hann gert honum reikninga vegna þeirra kaupa. Stefndi P-kk-nf Þ-kk-nf hafi með yfirlýsingu gengist í sjálfskuldarábyrgð vegna úttekta meðstefnda.

Stefnandi lagði fram reikning og tvær kreditnótur við þingfestingu málsins. Þá lagði hann einnig fram afrit af reikningi og tveimur afgreiðsluseðlum, sem varða viðskipti við annan aðila en stefndu. Reikningurinn á hendur stefnda 36 ehf. er að fjárhæð 8.040.923 krónur. Kreditnóturnar eru að fjárhæð 2.406.360 krónur og 460.859 krónur, samtals 2.867.219 krónur. Munurinn nemur 5.173.704 krónum, sem er stefnufjárhæð málsins.

Stefndi P-kk-nf Þ-kk-nf gaf skýrslu við aðalmeðferð málsins. Fram kom í máli hans að ekki hafi átt að greiða fyrir umrædda sendingu, þetta hafi átt að vera í formi fyrirframgreidds afsláttar. Þannig fengju aðilar í byrjun afhenta vöru án þess að þurfa að greiða fyrir hana, en síðan væri hún greidd með því að þeir fengju ekki afslátt af næstu sendingum. Hann sagði einnig að Ölgerðin hefði verið styrktaraðili að hátíðinni Keflavík Music Festival. Einstök vörumerki þeirra hafi átt að kosta ákveðna hluti á hátíðinni. Hafi því verið búið að greiða alla vöruna.

Stefndi sagði að á öðrum degi hafi komið bíll frá stefnanda og tekið allt til baka, nema það sem hafi verið komið í kæla inni á svæðinu. Hann hafi látið telja allt sem þeir tóku. Þeir hafi ekki kreditfært það allt.

A-kk-nf G-kk-nf, sölumaður hjá stefnanda, gaf skýrslu fyrir dómi. Hann sagði að þeir hefðu verið beðnir um að sækja vöruna aftur til Keflavíkur og þeir hafi gert það. Allt sem tekið var hafi verið skráð á vöruskilablöð og skilað á skrifstofu stefnanda.

Málsástæður og lagarök stefnanda

Í stefnu er byggt á meginreglu kröfuréttar um efndir fjárskuldbindinga. Segir að stefndi 36 ehf. hafi keypt vörur og ekki greitt. Stefndi P-kk-nf Þ-kk-nf hafi tekist á hendur sjálfskuldarábyrgð vegna úttektar meðstefnda.

Málsástæður og lagarök stefnda P-kk-ef Þ-kk-ef E-kk-ef

Stefndi P-kk-nf bendir á að málsatvikalýsing í stefnu sé fátækleg og villandi. Eini reikningurinn sem sé á hendur stefndu sé sagður fyrirframgreiddur. Því krefjist hann sýknu þar sem engin skuld sé til staðar.

Í öðru lagi byggir stefndi á því að allar þær vörur sem taldar séu á reikningnum hafi verið teknar til baka.

Í þriðja lagi kveðst stefndi byggja sýknukröfu á því að sjálfskuldarábyrgð hans sé grundvölluð á viðskiptasamningi meðstefnda og stefnanda, en hann hafi ekki verið lagður fram og ekki sé byggt á honum af hálfu stefnanda.

Í fjórða lagi byggir stefndi á lögum nr. 32/2009 um ábyrgðarmenn, einkum 1., 2., 4., 5. og 6. gr. laganna. Stefnandi hafi ekki metið lánshæfi stefndu, ekki leiðbeint eða veitt skriflegar upplýsingar.

Loks mótmælir stefndi dráttarvaxtakröfu stefnanda, en hún sé órökstudd og óskiljanleg.

Niðurstaða

Stefnandi hefur gert stefnda 36 ehf. reikning vegna kaupa á vörum. Hann hefur dregið frá þann hluta sem hann segir að hafi verið skilað. Stefndi P-kk-nf Þ-kk-nf segir að hann hafi látið telja allt það sem tekið var til baka. Hann hefur samt ekki lagt fram neinar upplýsingar um þá talningu og hefur hann því ekki sannað að meira hafi verið tekið til baka en stefnandi segir.

Engu skiptir þótt viðskiptasamningur sem vísað er til af stefnda hafi ekki verið lagður fram af stefnanda. Stefnandi hefur sýnt fram á vörukaup stefnda 36 ehf. og lagt fram yfirlýsingu stefnda P-kk-ef Þ-kk-ef um sjálfskuldarábyrgð á úttektum vegna umræddrar hátíðar. Vilji stefndi sanna einhver atriði um viðskipti aðila stendur það honum næst að leggja þennan samning fram. Þá er ósannað að greitt hafi verið fyrir vöruna fyrirfram. Þrátt fyrir þessa skráningu á reikningi hefði stefnda verið í lófa lagið að leggja fram gögn um greiðslu hafi hún verið innt af hendi.

Lög nr. 32/2009 gilda ekki um ábyrgðarsamning aðila, sbr. 1. mgr. 2. gr. laganna. Stefndi getur því ekki byggt á reglum þeirra laga.

Því er ekki haldið fram í greinargerð stefnda að samið hafi verið svo um að ekki ætti að greiða fyrir þær vörur sem stefnandi lét stefnda í té umrætt sinn, að þetta hafi verið afhending vöru í formi fyrirframgreidds afsláttar. Þessi fullyrðing kom fyrst fram í aðilaskýrslu stefnda og er hún ósönnuð.

Mótbárum stefnda P-kk-ef Þ-kk-ef er því öllum hafnað. Verður hann dæmdur til að greiða kröfu stefnanda eins og hún er eftir lækkun. Stefndi 36 ehf. verður dæmdur til að greiða stefnukröfuna, en hún er í samræmi við málatilbúnað stefnanda á hendur honum.

Dráttarvaxta er krafist samkvæmt III. kafla vaxtalaga frá þeim degi sem varan var afhent. Er þetta nægilega rökstutt og skiljanlegt og verða vextir dæmdir eins og í dómsorði greinir.

Við ákvörðun málskostnaðar verður ekki hjá því komist að hafa í huga að lítt hefur verið vandað til gerðar stefnu og undirbúnings málshöfðunar. Þá var frávísunarkröfu stefnda hafnað með úrskurði. Stefndu verður gert að greiða stefnanda 300.000 krónur í málskostnað.

J-kk-nf F-kk-nf héraðsdómari kveður upp dóm þennan.

D ó m s o r ð

Stefndi, 36 ehf., greiði stefnanda, Ölgerðinni Agli Skallagrímssyni ehf., 5.173.704 krónur, með dráttarvöxtum samkvæmt 1. mgr. 6. gr. laga nr. 38/2001 frá 6. júní 2013 til greiðsludags. Stefndi, P-kk-nf Þ-kk-nf E-kk-nf, greiði 5.000.000 króna af þeirri fjárhæð, óskipt með stefnda 36 ehf., með dráttarvöxtum á sama hátt.

Stefndu greiði stefnanda óskipt 300.000 krónur í málskostnað.

J-kk-nf F-kk-nf